
ΔΕΛΤΙΟ ΤΥΠΟΥ
Την Κυριακή 11 Οκτωβρίου 2026 και ώρα 12:00, πραγματοποιήθηκε στο Πνευματικό Κέντρο της Ιεράς Μητροπόλεως Εδέσσης, Πέλλης και Αλμωπίας, εκδήλωση βράβευσης, την οποία διοργάνωσε ο Σύλλογος Πολυτέκνων οικογενειών Έδεσσας «Ο ΑΓΙΟΣ ΣΤΥΛΙΑΝΟΣ» σε συνεργασία με την Ιερά Μητρόπολη Εδέσσης, Πέλλης και Αλμωπίας. 
Κατά τη διάρκεια της εκδήλωσης βραβεύθηκαν μαθητές που πέτυχαν την εισαγωγή τους στην τριτοβάθμια εκπαίδευση, μητέρες που απέκτησαν τέταρτο παιδί κατά την τελευταία διετία καθώς και υπερπολύτεκνες μητέρες.
Μεγάλος χορηγός της εκδήλωσης ήταν η Ιερά Μεγίστη Μονή Βατοπεδίου και ο Καθηγούμενος της, Γέροντας Εφραίμ, ο οποίος, μέσω των εκπροσώπων του, π. Τιμόθεου και π. Στεφάνου, απέστειλε τις ευλογίες του και προσέφερε συμβολικά ποσά σε 48 μαθητές, 9 μητέρες και 10 υπερπολύτεκνες οικογένειες.
Την εκδήλωση ευλόγησε ο Σεβασμιότατος Μητροπολίτης μας κ.κ. Ιωήλ. 
Χαιρετισμό απηύθυναν ο Πανοσιολογιότατος Αρχιμανδρίτης και Πρωτοσύγκελλος της  Ιεράς Μητροπόλεως μας, π. Μάξιμος, οι βουλευτές Πέλλας κ. Διονύσιος Σταμενίτης, κ. Βασίλειος Βασιλειάδης, κα. Θεοδώρα Τζάκρη και ο Δήμαρχος Έδεσσας κ. Ιωάννης Τσεπκεντζής.
Ο βουλευτής Πέλλας κ. Γεώργιος Καρασμάνης, ο οποίος δεν μπόρεσε να παρευρεθεί, απέστειλε χαιρετιστήρια επιστολή, η οποία αναγνώστηκε κατά τη διάρκεια της εκδήλωσης.
Επίσης την εκδήλωση τίμησαν με την παρουσία τους, ο εκπρόσωπος της Διοίκησης Πυροσβεστικών Υπηρεσιών Πέλλας κ. Γεώργιος Κατσάκης, ο πρόεδρος του εργατοϋπαλληλικού Κέντρου Έδεσσας και Αλμωπίας κ. Νικόλαος Γκοτζαμάνης, ο Πρόεδρος του Εμπορικού Συλλόγου Έδεσσας κ. Αναστάσιος Μποζίνης καθώς και ο Δημοτικός Σύμβουλος Δήμου Έδεσσας κ. Ευάγγελος Θωμάς.  
Ιδιαίτερη συγκίνηση προκάλεσε η ομιλία του π. Τιμοθέου, ο οποίος μετέφερε στους παρευρισκόμενους τις ευχές και τις ευλογίες του Γέροντα Εφραίμ.
                                                                                                                                                                                                                                                                                   Εκ μέρους της Ανώτατης Συνομοσπονδίας Πολυτέκνων Ελλάδος (ΑΣΠΕ), χαιρετισμό απηύθυνε η Γενική Γραμματέας, κα. Δήμητρα-Ινές Αγγελή. 
Στην εκδήλωση παρευρέθηκαν επίσης εκπρόσωποι και πρόεδροι Συλλόγων Πολυτέκνων από διάφορες περιοχές της χώρας, τιμώντας με την παρουσία τους τη σημαντική αυτή πρωτοβουλία.

Συγκεκριμένα, παρέστησαν ο κ. Νικόλαος Ουσαντζόπουλος, εκπρόσωπος του Συλλόγου Πολυτέκνων Θεσσαλονίκης « Οι Άγιοι Πάντες», ο κ. Ιωάννης Βοΐδης  από την Καβάλα, η κα. Ιφιγένεια Κυριάκου από την Χαλκιδική, ο κ. Κωνσταντίνος Μπεκρής από τα Γιαννιτσά, ο κ. Κυριάκος Ιωαννίδης από την Κοζάνη, ο κ. Γεώργιος Γκίτσος από την Καστοριά και ο κ. Αντώνιος Τριανταφύλλου από την Φλώρινα.
Τέλος, το Διοικητικό Συμβούλιο του Συλλόγου μας θα ήθελε να ευχαριστήσει για την προσφορά τους στην εκδήλωση τους παρακάτω:
α.  Τον Σεβασμιότατο Μητροπολίτη Εδέσσης, Πέλλης & Αλμωπίας κ.κ. Ιωήλ

β.  Τον Δήμαρχο Έδεσσας κ. Ιωάννη Τσεπκεντζή
γ.  Την Δήμαρχο Σκύδρας κα. Αικατερίνη Ιγνατιάδου
                      Για το Δ.Σ
                  Ο ΠΡΟΕΔΡΟΣ
               Μίσχος Στ. Γεώργιος
